CO POPRAD

ČAROVNÉ SKLÍČKO VIII.
2024-11-21 19:00 (Europe/Bratislava) | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Anna Budáčová sa venuje tvorbe vitráží, vinutých perál a sklenených ozdôb. Vo svojom rozprávaní nás prevedie čarovnou krajinou skla. Moderuje Zuzana Šimová
Vstupné 3 €

Liečivá jóga
2024-11-21 18:30 - 19:30 | Harmony studio, Rázusova 4746, Poprad, 05801, Slovenská republika
Lekcia pre telo aj dušu.
Zbavte sa stresu, načerpajte energiu a objavte liečivé účinky muzikoterapie a aromaterapie.

Ako začať s Digitálnym upratovaním
2024-11-21 18:00 - 20:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Branislav Budzák nám prezradí Ako začať s Digitálnym upratovaním. Branislav Budzák je WordPress web dizajnér, ktorý tvorí funkčné webstránky a e-shopy a pomáha vám prevziať kontrolu nad vaším digitálnym životom.
Žijeme už čoraz viac v digitálnom svete, kde množstvo informácií, úloh a nápadov prichádza rýchlejšie než kedykoľvek predtým. Na podujatí s Braňom Budzákom sa dozviete viac o tom, ako všetky tieto údaje spracovať a usporiadať tak, aby ste boli efektívni a mali poriadok v myšlienkach, projektoch a všetkých vašich povinnostiach. Riešením môže byť digitálne upratovanie a vytvorenie systému digitálnej produktivity, ktorý, ak je vykonaný správne, dokáže zefektívniť prácu, urýchliť vyhľadávanie potrebných informácií alebo súborov a ušetriť tak čas.
Budú sa diskutovať témy:
⁠Ako efektívne a organizovane používať aplikácie na poznámky, úlohy, kalendár a cloudové úložiská.
⁠Predstavia sa konkrétne metodológie a nástroje, ktoré vám pomôžu s organizáciou vašich dát a myšlienok.
⁠Akým spôsobom narábať s informáciami a inšpiráciami, ktoré dennodenne získavame na internete.

Občianske zhromaždenie
2024-11-21 18:00 - 19:00
Občianska platforma Poprad za demokraciu pozýva na ďalšie Občianske zhromaždenie, ktoré sa uskutoční vo štvrtok 21.11.2024 o 18:00 hod. pred OC Forum. Vystúpi filmárka Ivana Šebestová, spisovateľ Silvester Lavrík, triatlonista Miroslav Mirossay, bloger Miroslav Daniš a hudobný hosť Peter „Petiar“ Lachký. Bude s nami aj Slovenská kultúrna pochodeň!

Spomienkové stretnutie 20 rokov po kalamite
2024-11-21 17:00 - 21:00 | Švajčiarsky dom – Starý Smokovec, Starý Smokovec 7, Vysoké Tatry - Starý Smokovec, 062 01, Slovenská republika
Príďte si vypočuť ako kalamitu prežívali obyvatelia, ochranári, chatári, zachranári a ubytovatelia.
Vstup je voľný.

Cvičenie pre zdravú ženu
2024-02-22 16:30 - 18:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

Festival Cestou necestou: Namíbia – od Rakky po Palestínu a najkrajšie hory Japonska
2024-11-20 18:00 - 22:00 | Kino Tatran, Námestie sv. Egídia 43/86, Poprad, 05801, Slovenská republika
Tri dobrodružné prezentácie z troch svetov. Púšť, domorodé kmene a safari v Namíbii so Zolim, ktorý niekoľko rokov žil v Afrike. V druhej prezentácií vám Matej ukáže život v Sýrií a Iraku a na koniec s Mišom spoznáte to najkrajšie z 2 mesiacov plných turistiky v Japonsku. Spoznáte túry, ktoré sú náročnejšie ako u nás 🙂.
18:05 Zoltán Komlósi – Namíbia
Vydajme sa na vzrušujúci roadtrip naprieč Namíbiou, krajinou plnou kontrastov a úžasných prírodných scenérií! Prejdime hlbokými kaňonmi a rozprávkovo farebnými dunami púšte Namib, navštívme nehostinné pobrežie plné uškatcov a tajomné mesto duchov, kde sa zastavil čas. Spoznajme autentický život domorodcov v odľahlých dedinkách a zažime jedno z najlepších safari v Afrike, kde uvidíme majestátne zvieratá v ich prirodzenom prostredí. Poďme spoločne objaviť divokú krásu Namíbie a zažiť dobrodružstvo, ktoré nám navždy zostane v srdci!
19:15 Matej Peluha – Stopy vojny – od zakázanej Rakky po Palestínu a príhovor vodcu Talibanu
Fanúšikovia geopolitky a cestovateľkých výziev sa môžu tešiť na tento neuveriteľný výcuc z matejovych expedícií. Tento rok sa dostal do sýrskej Rakky, bývalého hlavného mesta ISIS, kam sa dlhé roky turista pozrieť nevie. Na konci tohto leta navštívil palestínsky utečenecký tábor Tulkarem len 3 dni potom čo ho izraelské vojska zrovnali so zemou. Pár dní na to začala ešte väčšia ofenzíva. Nazrieme aj do irackého Mosulu, kde ISIS vyhlásil existenciu vlastného štátu a prechádzate sa krok od zamínovaných sutín. V afgánskom Kandahári si Matej tajne vypočul príhovor najvyššieho vodcu Talibanu počas najväčšieho moslimského sviatku. V Sýrii nazrieme do najzničenejších miesta krajiny. Pozrieme sa na kontrasty rôznych miest aj krajín a porozprávame o cestovateľskej bezpečnosti. Načrtneme si okrajovo aj matejove charitatívne projekty.
20:15 prestávka
20:30 Michal Knitl – Najkrajšie hory Japonska
Cestu začneme na úplnom severe Japonska, na malom ostrove Rishiri, odkiaľ po výstupe na sopku spoznáme Hokkaido, ktoré je najdivokejším a najmenej obývaným ostrovom z veľkých japonských ostrov. Následne sa presunieme cez Honšú s japonskými Alpami a Kjúšú s horúcimi prameňmi až na malý ostrov Yakushima s cédrovým pralesom, odkiaľ sa vrátime do Osaky. Čo najviac času som sa snažil byť v prírode a počas prezentácie sa dozviete o tom najkrajšom z 18 túr a 330 kilometrov na horách, ktoré som prešiel počas dvoch mesiacov.
Vstupenky:
– 10 € predpredaj: https://www.cestounecestou.sk/…/poprad-cestou-necestou…/
– 12 € ne mieste, 6 € na druhú prednášku
—————————————–
PARTNERI PODUJATIA:
– Generálny partner: www.baloo.sk
– Podujatie podporili: www.zahoramizadolami.sk, www.sgs-holding.com
– Produktoví partneri: www.outdoorline.sk, www.geosport.sk, www.devold.cz, www.norskamoda.cz, www.68travel.sk,
– Hlavní mediálni partneri: www.hiking.sk, www.outdoorfilmy.sk, www.infoglobe.sk, www.dobrodruh.sk, www.interez.sk

Prezentácia knihy Milan Lasica od Hany Lasicovej
2024-11-18 18:00 - 19:00 | Kníhkupectvo Christiania, Námestie sv. Egídia 3004/108, Poprad, Slovenská republika
Prezentácia knihy Milan Lasica od Hany Lasicovej. V prípade záujmu si môžete urobiť rezerváciu na tel.č. 052 77 22 944

SPOLU SME SILA - Oslava slobody a demokracie
2024-11-17 18:00 - 19:00 | Nám. sv. Egídia
Platforma za demokraciu, Mestá za demokraciu a občianska platforma Poprad za demokraciu pozývajú na oslavu slobody a demokracie pri príležitosti 35. výročia 17. novembra 1989.

NESMRTEĽNÝ LES
2024-11-16 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Slovensko, 50 min, 2017, r. Erik Baláž)
Zo skalnatej pôdy pod Kriváňom vyrastá Nesmrteľný les. Jeho vládcami sú stáročné borovice limby a ich večný sprievodca medveď.
Vstupné: 1 €

ICE&BASS
2024-11-15 21:00 - 2024-11-16 05:00 | Koľaj 22, 49°03'40.4"N 20°17'58.1"E
Poprad, priprav sa! 15. novembra od 21:00 vypukne na Koľaji22 totálna Drum & Bass smršť.🌪️ Čaká nás noc plná vysokooktánovej energie, ktorá rozvibruje Koľaj22 až do rána.🚀 Čerstvá hudobná selekcia v podaní nových aj známych tvári vám rozbije bežný piatkový večer!🔋 Ste ready?!🧿
�Taktovku na pódiu prevezmú:
🔥 3586 @qdqm___jurqjkxvic
🔥 Grearo @grearo.music
🔥 Hoffman @hoffman_sk
🔥 Vyduchceny
🔥 Sez’Nah @shaman_47
Podujatie samozrejme prináša značka @kulo.are, takže viete, že to bude stáť za to! 🔊
A kde inde si dáme túto energiu ako na jedinečnej Koľaji22 od @kolaj22_poprad 🪩
Rasizmus, sexizmus alebo nerešpektovanie pravidiel v akejkoľvek forme netolerujeme 🚫
💸 Vstupné: 5€
🍻 O pivo a drinky sa postará @osobnybarman
💰 Akceptujeme iba hotovosť��Poprad, get ready! On November 15th from 21:00, a total Drum & Bass storm will hit Koľaj22. 🌪️ Expect a night full of high-octane energy that will keep Koľaj22 buzzing till morning.🚀 A fresh music selection from both new and familiar faces will blow up your typical Friday night!🔋 Are you ready?!🧿
Taking over the stage:
🔥 3586 @qdqm___jurqjkxvic
🔥 Grearo @grearo.music
🔥 Hoffman @hoffman_sk
🔥 Vyduchceny
🔥 Sez’Nah @shaman_47
Of course, the event is brought to you by @kulo.are so you know it’s going to be worth it! 🔊
And where better to feel this energy than at the unique Koľaj22 by @kolaj22_poprad! 🪩
Racism, sexism, or any form of rule-breaking will not be tolerated 🚫
💸 Entry: 5€
🍻 Drinks and beers served by @osobnybarman
💰 Cash only

BRP 30: Štefan Polgári – Od affiliate marketingu k media marketplace
2024-11-15 08:00 - 10:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na jubilejných 30. biznis raňajkách, ktoré sa uskutočnia 15. novembra 2024 o 08:00 v Coworking Poprad, privítame Štefana Polgáriho, ktorý nám priblíži, ako prejsť od affiliate marketingu k media marketplace.
Štefan Polgári je zakladateľom platforiem Ecommerce Bridge a Dognet. Je známy svojím rýchlym a efektívnym prístupom k práci: „Píšem rýchlo, ale husto. Mám rád rýchle riešenia a radšej veci robím, ako sa o nich rozprávam.“
Príďte sa inšpirovať jeho skúsenosťami a zistiť, ako využiť marketingové stratégie na vytváranie nových príležitostí!
Kúpiť lístok

MALIARSKE SYMPÓZIUM POÉZIA V MAĽBE TATIER – JESEŇ 2024
2024-11-14 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Účastníci i lektori jesenného maliarskeho sympózia Poézia v maľbe Tatier, ktoré sa konalo v októbri v Starom Smokovci, porozprávajú o svojich zážitkoch a skúsenostiach s maľbou a poéziou. Moderuje Zuzana Šimová.
Vstupné 2 € (Vyzbierané vstupné bude použité na podporu a rozvoj Tatranského literárneho fondu)

Diskusia: Prečo a ako byť aktívny v enviro témach?
2024-11-13 18:00 - 19:30 | U Krakena, Námestie svätého Egídia 10/23, Poprad, 05801, Slovenská republika
Má zmysel byť aktívny a snažiť sa niečo zmeniť? Nie je to len utopický boj s veternými mlynmi? Odkiaľ berú aktivisti motiváciu a vytrvalosť a ako hodnotia výsledky svojho úsilia? Na tieto a ďalšie otázky budeme diskutovať so Zuzanou Kupcovou (Klíma ťa potrebuje) a Ondrejom Kameniarom (My sme les), teda mladými ľuďmi, ktorí sú aktívni v oblasti ochrany prírody a klimatickej zmeny. Príďte sa inšpirovať ich príbehmi 💚
Vstupné: dobrovoľné.
Diskusiu organizujeme vďaka finančnej podpore Nadácie Tipsport. Ďakujeme!

Prezentácia knihy Od ohnísk a kolíb po tatranské osady od Bohušovcov
2024-11-13 18:00 - 19:00 | Kníhkupectvo Christiania, Námestie sv. Egídia 3004/108, Poprad, Slovenská republika
Prezentácia knihy Od ohnísk a kolíb po tatranské osady od Bohušovcov. V prípade záujmu si môžete urobiť rezerváciu na tel.č. 052 77 22 944.

Ešte nie som, kým chcem byť
2024-11-11 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
Libuše Jarcovjáková je legenda svetovej fotografie a nespútaná žena, ktorá sa vzoprela všetkým konvenciám. Jej život je mozaikou fascinujúcich stretnutí a divokých príbehov – od drsného undergroundu komunistického Československa cez exkluzívne fotenie pre módne špičky v Tokiu až po dramatický útek do Západného Berlína, kde sa stala svedkom pádu železnej opony. Tisíce analógových fotografií a stránok osobných denníkov sa pretavili do formálne jedinečného dokumentu v réžii Kláry Tasovskej, ktorý nadchol publikum na Berlinale aj v Karlových Varoch.
Vznik a distribúciu filmu finančne podporil Audiovizuálny fond.
Rok výroby: 2024
Dátum lokálnej premiéry: 3. október 2024

NJORD
2024-11-09 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
(Kanada, 48 min, 2021, r. Caroline Cote, Vincent Colliard, Arnaud Bouquet)
Caroline a Vincent sa rozhodli, že sa ako prví na svete pokúsia o zimný prechod Špicbergov. Uprostred polárnej zimy sa vydajú na dvojmesačnú 1100 km dlhú výpravu po mrazivej krajine, v ktorej sú ich hlavnými protivníkmi ľadové medvede, slabá viditeľnosť a poriadna zima.
Vstupné 2 €

HADONOC
2024-11-09 17:00 - 2024-11-10 02:00 | Koľaj 22, 49°03'40.4"N 20°17'58.1"E
Vitaj na historicky prvej Hadonoci, ktorá sa bude konať na Koľaji 22 v Poprade!
Vydaj sa s nami na cestu rôznymi rockovými a metalovými žánrami počas noci, cez ktorú ti zahrajú naši kamoši z kapiel:
VLK VO VLAKU – Punk / Rock z Rimavskej Soboty
————————————————–
Vlk vo vlaku je združenie zaoberajúce sa tvorbou zvukov, niekedy dokonca až tónov na hudobných nástrojoch a veciach podobajúcich sa na ne. Združenie Vlk vo Vlaku tieto tóny, či zvuky ukladá za sebou, čím vznikajú ucelené celky, cca 3-4 min., ktoré niektorý členovia nazývajú skladby, či dokonca pesničky.
FB: https://www.facebook.com/profile.php?id=100046361868136
UNDER MY ISSUE – Alternative Metal z Banskej Bystrice
——————————————————–
Under My Issue je Banskobystrická technicko-kompleksno-metalo-alternatívna kapela, ktorá rada kombinuje rytmické prvky s vokálnymi melódiami lyrickej slovnej poézie venujúcej sa osobnostným alebo aktuálne rastúcimi problémami vo svete.
FB: https://www.facebook.com/undermyissue
WEEDOW – Stoner / Doom z Krakova
————————————-
Weedow je poľská „home grown indoor stoner doom“ kapela, ktorá ťa nakopne svojími hlbokými tónmi a distortionom s nekonečným sustainom! Nezmeškaj ich nadupanú hudbu prvýkrát na Slovensku.
FB: https://www.facebook.com/weedow420doom
BERSTUK – Black Metal z Popradu
———————————–
Berstuk sa od sólo projektu, po rôznych koncertných zostavách a iných strastiach vracia v plnej sile. Predvedú sa vám s novým bubeníkom, vynoveným setom doplneným o ambientné prechody a aj novými piesňami, stále však hrajúc debutový album „Keď korene vyrašia“.
FB: https://www.facebook.com/Berstuk.official
HADONOS – Grunge Metal z Popradu
————————————–
A taktiež ti zahráme samozrejme my, Hadonos. Príď si vypočuť náš koncert na domácej pôjde, kde zaznejú okrem songov z nášho prvého albumu, aj rôzne novinky, ktoré sme doma ešte nehrali.
FB: https://www.facebook.com/kapela.hadonos/
Dojdi sa zabaviť, zavolaj aj kamošov a užite si noc plnú metalovej hudby! Svojou účasťou nielenže podporíš kvalitné kapely, ale dáš nám aj dôvod zopakovať túto akciu o rok!
Keďže už teplo nebude, poriadne sa oblečte a hlavne – správajte sa k sebe slušne! 🙂
ZAČIATOK: 17:00
VSTUP: 7€ + dobrovoľne môžeš dohodiť viac, ak chceš akciu, kapely a Koľaj 22 podporiť

Nová hudba v Tatranskej galérii: FAMA Quartet
2024-11-09 17:00 - 18:00 | Tatranská galéria v Poprade, Hviezdoslavova 341/12, Poprad, 05801, Slovenská republika
Pozývame vás na posledný tohtoročný koncert z cyklu „Nová hudba v Tatranskej galérii“ v podaní FAMA Quartet.
🎼 Program koncertu: info čoskoro
Interpreti:
David Danel (1. husle), Roman Hranička (2. husle), Ondřej Martinovský (viola), Balázs Adorján (violončelo)
Cyklus koncertov “Nová hudba v Tatranskej galérii” je pokračovaním snáh Slovenskej sekcie Medzinárodnej spoločnosti pre súčasnú hudbu o propagáciu súčasnej hudby, tvorby súčasných skladateľov a interpretačné umenie slovenských hudobníkov aj v menších mestách Slovenska.
Vstup na koncert je voľný. 🎟
🤝 Koncerty cyklu Nová hudba v Tatranskej galérii z verejných zdrojov podporil ako hlavný partner Fond na podporu umenia. S finančným príspevkom Hudobného fondu. S podporou SOZA. Mediálnym partnerom je Hudobný život a Opera Slovakia. Partnerom je InMusic, Učiteľské kolégium a FELKA café & brew bar.

Koncerty na Koľaji 22
2024-11-08 18:30 - 23:30 | Koľaj 22, 49°03'40.4"N 20°17'58.1"E
Tentokrát večer plný uletenej a zábavnej muziky.
Jediná plnoformátová kapela večera:
DETI
– divočina z Bratislavy
https://diydeti.bandcamp.com/album/masaker
https://www.instagram.com/deti_________/

————————————–
Trio umelcov, kde každý ťahá muziku za vlasy z inej strany a svojim spôsobom:
JOZEF ŽEMLA – https://www.facebook.com/jozefzemlaakavaren/

SAMČO BRAT DÁŽĎOVIEK – https://samcobratdazdoviek.bandcamp.com/

KYSUCKÝ KAPITÁN – https://kysuckykapitan.sk/
https://www.youtube.com/c/kysuckykapitan
Začiatok: ofiko 18:30
Začiatok hrania: niečo po siedmej

Občianske zhromaždenie
2024-11-07 18:00 - 19:00 | Nám. sv. Egídia
Občianska platforma Poprad za demokraciu pozýva na ďalšie občianske zhromaždenie, ktoré sa uskutoční vo štvrtok 7. novembra o 18:00 hod. na Námestí sv. Egídia pred OC Forum. Okrem iných vystúpia aj herec SND Ján Gallovič a psychologička Silvia Kubáňová.

BRP 29: Dalibor Cicman – Data driven business
2024-11-07 10:00 - 12:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na 29. biznis raňajkách, ktoré sa uskutočnia 7. novembra 2024 o 10:00 v Coworking Poprad, privítame Dalibora Cicmana, ktorý nám ukáže, ako efektívne riadiť firmu na základe dát.
Dalibor Cicman je zakladateľom a riaditeľom najväčšieho slovenského eCommerce, GymBeam, ktorý za 10 rokov vybudoval na športovú značku s obratom presahujúcim 170 miliónov eur ročne. GymBeam je dnes jedným z najrýchlejšie rastúcich eCommerce v strednej a východnej Európe. Už pred vznikom GymBeamu prevádzkoval viacero menších e-shopov, no po dôkladnej analýze sa rozhodol zamerať na kategóriu health and fitness, čo sa ukázalo ako výborné strategické rozhodnutie.
Príďte sa dozvedieť, ako môže byť váš biznis úspešnejší vďaka správnym dátam!

Kúpiť lístok

LAO SHOU MEI 2013
2024-11-06 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer a ochutnávka starého bieleho čínskeho čaju Lao Shou Mei z roku 2013. Základná sorta bieleho čaju sa v priebehu 11 rokov uskladnenia premenila na delikátny, vyzretý a veľmi chutný biely čaj. Vstupné: 5 €

Kurz Vedomá komunikácia
2024-11-06 18:30 - 19:30 | spejs štúdio
Pre koho je kurz určený?
Pre tých, ktorí cez poznávanie seba samého majú odvahu pracovať na transformácii osobných nastavení do nových energií neutrality, pokoja, rovnováhy a súcitnej komunikácie.
Čo môžete očakávať, čo sa naučíte?

Revolučný spôsob vnímania svojho jazyka
Ako rekakalibrovať energiu vloženú do slov
Ako súcitne hovoriť
Zručnosti Vedomej komunikácie
Mierové riešenia pre život cez kultiváciu osobného Vedomia
Zlepšenie kvality života
Zdravší spôsob komunikácie a spojenia s inými ľuďmi

Pozývame Vás absolvovať túto transformačnú cestu za pomoci cenných nástrojov, ktoré nám tu zanechali predchádzajúce generácie.
Renáta Jesenská
Kontakt: 0818 566 077

November v Podtatranskej knižnici v Poprade
2024-11-06 08:00 - 2024-11-30 17:00 | Podtatranská knižnica v Poprade, centrum
Tešíme sa na ďalšie knižné podujatia s Vami aj v mesiaci november!

Filmový klub: Tatami
2024-11-04 19:00 - 20:30 | Kino Tatran, Námestie sv. Egídia 43/86, Poprad, 05801, Slovenská republika
Iránska džudistka Leila cestuje na majstrovstvá sveta v džude s úmyslom priniesť domov prvú iránsku zlatú medailu. Tatami je film o túžbe po výhre, slobode a vzdore proti politickej zlovôli.
Réžia: Guy Nattiv, Zar Amirová • Hrajú: Arienne Mandiová, Zar Amirová, Jaime Ray Newmanová, Nadine Marshallová, Lir Katzová, Ash Goldeh, Elham Erfaniová
Iránska džudistka Leila a jej trénerka Maryam cestujú na majstrovstvá sveta v džude s úmyslom priniesť domov prvú iránsku zlatú medailu. V polovici majstrovstiev dostanú od islamskej republiky príkaz, aby Leila predstierala zranenie a prehrala, inak ju označia za zradkyňu štátu. Keďže je v stávke jej sloboda a sloboda jej rodiny, Leila stojí pred nemožnou voľbou: podriadiť sa iránskemu režimu, ako ju prosí jej trénerka Maryam, alebo zabojovať o zlato.
Tatami je prvý celovečerný film, ktorý spoločne režírovali Iránka a Izraelčan. Nakrúcali ho tajne v roku 2022 v gruzínskom Tbilisi. Film mal premiéru na filmovom festivale v Benátkach v roku 2023.
Dĺžka: 103 min
Rok výroby: 2023
Dátum lokálnej premiéry: 17. október 2024

HALLOWEEN NARODENINY studio.pretlak_
2024-11-01 15:00 | studio.pretlak_, Francisciho 3288/35, Poprad, 05801, Slovenská republika
. prichádza náš najobľúbenejší sviatok v roku,
HALLOWEEN a s ním aj 2.NARODENINY nášho obľúbeného tattoo a piercing studia.pretlak_ !
.. pripravili sme si pre Vás opäť jedinečnú akciu a množstvo špeciálnych aktivít. . . 😉
.. tentoraz sme sa inšpirovali tvorbou multižánrového umelca a predovšetkým režiséra Tima Burtona.
. STE ODVÁŽNI SA s nami ODVÁŽIŤ ?
> viac info odhalíme postupne, preto pozorne sledujte náš instagramový profil: #pretlak_
. máte sa na čo tešiť 🙂 . . .a my sa už tešíme na Vás !

ČAROVNÉ SKLÍČKO VII.
2024-10-31 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
